Diari Oficial de la Generalitat Valenciana


Sumari del DOGV 4968, del 17-03-2005 (2005/2986)

ORDE de 24 de febrer de 2005, de la Conselleria d'Agricultura, Pesca i Alimentació, per la qual es publica l'import global màxim que finança, per al 2005, les ajudes per a accions formatives en el sector maritimopesquer i es modifiquen les seues bases reguladores en vigor.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4968

Data del DOGV
:   17-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2986


Data del document
:   24-02-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * pescador
    * indústria pesquera
    * alumne
    * suport econòmic
    * formació en el lloc de treball

ORDE de 24 de febrer de 2005, de la Conselleria d'Agricultura, Pesca i Alimentació, per la qual es publica l'import global màxim que finança, per al 2005, les ajudes per a accions formatives en el sector maritimopesquer i es modifiquen les seues bases reguladores en vigor. [2005/X2986]
  
L'Orde d'1 de març de 1995, de la Conselleria d'Agricultura, Pesca i Alimentació, i les disposicions posteriors que la modifiquen, establix ajudes per a accions formatives en el sector maritimopesquer.
  
El Pla Estratègic d'esta línia d'ajudes és el Programa Operatiu Integrat de la Comunitat Valenciana per al període 2000-2006, corresponent al Fons Social Europeu, que va ser aprovat per la Decisió de la Comissió C(2001) 249, el 7 de març de 2001 (ARINCO NIJ8818.DI.14.5.P9978).
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Estes qüestions depenen de la llei anual de pressupostos, en estos moments la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (DOGV núm. 4915, de 31.12.04).
  
Per això, vista la proposta del director general de Pesca, en l'exercici de les funcions que tinc atribuïdes
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació, mencionades en este article i gestionades per la Direcció General de Pesca, es concediran, en l'exercici 2005, a càrrec de la línia de subvenció i per l'import global màxim que s'assenyala, d'acord amb la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (DOGV núm. 4915, de 31.12.04).
  
La data límit per a presentació de sol·licituds d'ajuda figura en la base reguladora corresponent.
  
Programa 714.10, d'Ordenació i Millora de la Producció Pesquera
  
Línia T0205000
  
Orde d'1 de març de 1995, que establix un sistema d'ajudes per a accions formatives en el sector maritimopesquer (DOGV núm. 2471, de 16.03.95), i Orde de 31 de juliol de 2002, que modifica l'anterior (DOGV núm. 4315, de 16.08.02).
  
Import global màxim: 75.148,98 euros
  
Esta línia d'ajudes es troba cofinançada per fons finalistes procedents de la Comunitat Europea a través del Fons Social Europeu. La seua distribució és la següent:
  
Fons Social Europeu: 34.605,00 euros
  
Generalitat Valenciana: 40.543,98 euros
  
Article 2
  
Es modifica l'Orde d'1 de març de 1995, de la Conselleria d'Agricultura, Pesca i Alimentació, per la qual s'establix un sistema d'ajudes per a accions formatives en el sector maritimopesquer.
  
U. S'afig un nou apartat al punt primer del paràgraf tercer de l'article 8:
  
?g) Quan l'import de la despesa subvencionable supere la quantia de 12.000€, en el supòsit de subministrament de béns d'equip o prestació de servicis per empreses de consultoria o assistència tècnica, s'hauran d'aportar tres ofertes de diferents proveïdors, que hauran de ser anteriors a la contracció del compromís per a la prestació del servici o l'entrega del bé, llevat que, per les especials característiques de les despeses subvencionables, no existisca en el mercat un nombre suficient d'entitats que el subministren o presten, o llevat que la despesa s'haja realitzat amb anterioritat a la sol·licitud de la subvenció. L'elecció entre les ofertes presentades es realitzarà segons els criteris d'eficiència i economia, i caldrà justificar expressament en una memòria l'elecció quan no recaiga en la proposta econòmica més avantatjosa.
  
Dos. Es dóna una nova redacció a l'article nové, que queda redactat de la manera següent:
  
?Article nové
  
Els servicis territorials de la Conselleria d'Agricultura, Pesca i Alimentació, a la vista de les sol·licituds i de la documentació aportada, i efectuades les comprovacions necessàries en cada cas, elevaran un informe-proposta al director general de Pesca.
  
Per a l'avaluació de les propostes es constituïx un òrgan col·legiat compost pel cap de l'Àrea de Pesca Marítima, el cap de la Secció de Formació i Inspecció i els caps de secció de Pesca Marítima dels servicis territorials de Castelló, València i Alacant. En cas d'absència, se substituiran estos membres pels tècnics de Pesca Marítima adscrits a la Conselleria d'Agricultura, Pesca i Alimentació, que designe el director general de Pesca.
  
Esta comissió elevarà una proposta de concessió al director general de Pesca.
  
Les subvencions aprovades es finançaran a càrrec del capítol IV del Programa 714.10 d'Ordenació i Millora de la Producció Pesquera, tenint en compte les disponibilitats pressupostàries de la Generalitat Valenciana en cada exercici; cofinançades per la Unió Europea, d'acord amb la normativa reguladora del Fons Social Europeu?.
  
Tres. S'afig un nou paràgraf a la disposició addicional primera:
  
?Es delega en els directors territorials de la Conselleria d'Agricultura, Pesca i Alimentació la resolució dels casos d'inadmissió, desistiment i renúncia de les sol·licituds a què es referix la present orde?.
  
Quatre. Es dóna una nova redacció a la disposició addicional segona:
  
?Disposició addicional segona.
  
S'establix un termini de 6 mesos per a notificar la resolució de les sol·licituds, comptats a partir de la data de finalització de la convocatòria de les ajudes, les quals s'entendran desestimades si, transcorregut este termini, no s'ha notificat la corresponent resolució?.
  
Cinc. S'afig una disposició transitòria:
  
?La presentació de les tres ofertes per a l'any 2005, es realitzarà en el moment de la realització de la activitat per a la qual es va concedir l'ajuda».
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 24 de febrer de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER